Document ID: 31998R2778

Nõukogu määrus (EÜ, ESTÜ, Euratom) nr 2778/98,
17. detsember 1998,
millega muudetakse määrust nr 422/67/EMÜ, 5/67/Euratom komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri rahaliste tasude kindlaksmääramise kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 154 ja 168a ning artikli 188b lõiget 8,
võttes arvesse Euroopa Söe- ja Teraseühenduse asutamislepingut, eriti selle artikleid 29 ja 32d ning artikli 45b lõiget 8,
võttes arvesse Euroopa Aatomienergiaühenduse asutamislepingut, eriti selle artikleid 123 ja 140a ning artikli 160b lõiget 8,
võttes arvesse nõukogu 18. oktoobri 1977. aasta määrust (EMÜ, Euratom, ESTÜ) nr 2290/77, millega määratakse kindlaks kontrollikoja liikmete rahalised tasud, [1]
ning arvestades, et:
nõukogu peab kindlaks määrama komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri, esimese astme kohtu presidendi, liikmete ja kohtusekretäri ning kontrollikoja liikmete rahalised tasud;
nende liikmesriikide vääring, kes võtavad alates 1. jaanuarist 1999 kasutusele euro, on edaspidi euro; [2] rahaühikuks on euro; ühes euros on sada senti; üleminekuajal jaguneb euro ka riikide rahaühikuteks; [3]
määrusega 422/67/EMÜ, 5/67/Euratom [4] ja määrusega (EMÜ, Euratom, ESTÜ) nr 2290/77 [5] määratakse komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri, esimese astme kohtu presidendi, liikmete ja kohtusekretäri ning kontrollikoja liikmete palgad kindlaks suhtena A1 astme viimase järgu ametnike põhipalka;
nõukogu 12. novembri 1998. aasta määruse (EÜ, ESTÜ, Euratom) nr 2458/98 põhjal, millega muudetakse määrust (EMÜ, Euratom, ESTÜ) nr 259/68 Euroopa ühenduste ametnike personalieeskirjade ja ühenduste muude teenistujate teenistustingimuste kehtestamise kohta, [6] väljendatakse A1 astme ametniku põhipalka alates 1. jaanuarist 1999 eurodes;
seepärast on soovitav muuta määrust nr 422/67/EMÜ, 5/67/Euratom selliselt, et selles praegu Belgia frankides väljendatud esindustasud ja tasud eriülesannete täitmise eest oleksid alates 1. jaanuarist 1999 väljendatud eurodes,
ON VASTU VÕTNUD KÄESOLEVA MÄÄRUSE:
Artikkel 1
Määruses nr 422/67/EMÜ, 5/67/Euratom asendatakse mõiste "Belgia frank" mõistega "euro" ning Belgia frankides väljendatud summad asendatakse euroühikutes summadega vastavalt nõukogu määratud ümberarvestuskursile.
Kohaldatakse määruses (EÜ) nr 1103/97 sätestatud ümardamisreegleid.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolevat määrust kohaldatakse alates 1. jaanuarist 1999.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 1998

Labels: 2
9
15